Matèu de Fois-Castelbon
Matieu de Fois-Castèlbon (1374-1398), que ho vescomte de Castèlbon, comte de Fois, vescomte de Bearn e coprinci d'Andòrra ; qu'obtiengó aqueh títols en bèth vàder (au mejan de tractacions politicas) eretèr de Gaston Febus au maugrat qu'aqueth darrèr b'avosse curiosament legadas las soas possessions au rei de França après aver vodat la soa vita politica e obtiéner e mantiéner la sobeiranetat de Bearn.

Qu'èra totun, deu punt de vista dinastic, l'eretèr legitim de Gaston Febus puish qu'èra lo hilh de Rogèr Bernat IV de Castèlbon (cosin de Gaston Febus). A la mort deu vescomte de Bearn que revendiquè l'eretatge a maugrat deu testament de Febus e se muishant prèst de resistir militarament. La mediacion deu duc de Berric (qui avèva deutes dab eth) e lo hèit que lo rei de França b'èra militarament ocupat en Bretanha que dèn lo parat a Matieu de Castèlbon d'eretar deu títols de Febus. 

Sobeiran de Bearn